# Paco Dalmau

Francesc Dalmau i Fàbrega, més conegut com a Paco Dalmau (Palafrugell, 1953) és un activista cultural, col·leccionista i fotògraf català. En la seva activitat fotogràfica destaca la fotografia per l'edició de postals i la fotografia de tota classe d'actes i activitats que es produeixen a Palafrugell. Paco Dalmau té un protagonisme destacat a les Festes de Primavera de Palafrugell, on va iniciar la seva vinculació com a carrossaire l'any 1969. L'any 1975 crea l'entitat Asociación de Dirigentes de Carrozas que agrupa totes les colles carrossaires; entra al Grup de Festes l'any 1981 com a representant dels carrossaires i el 1982 passa a ser el coordinador, feina que ha portat a terme fins a l'any 2001. Dalmau també està vinculat a mitjans de comunicació i projectes editorials. Va ser un dels fundadors de la societat Edicions Baix Empordà, juntament amb els promotors culturals Joaquim Turró, Marià Júdez i Santi Massaguer.
El 2012 va fer donació de la seva documentació a l'Arxiu Municipal de Palafrugell. El fons està format per diferents col·leccions que ha anat aplegant Paco Dalmau i documents solts. La col·lecció de Festes de Primavera permet documentar de forma contínua unes festes que el 2012 van celebrar les 50 edicions. La col·lecció d'eleccions, referèndums i activitats polítiques i institucionals s'inicia l'any 1976 i permet documentar extensament els inicis de la democràcia. La col·lecció de postals de Palafrugell i d'altres poblacions, la majoria municipis de costa del Baix Empordà, destaca pel seu volum i per ser un testimoni de les transformacions viscudes pel territori. El recull de premsa documenta exhaustivament les activitats locals des de 1917.

## Referències

* ↑ «Paco Dalmau: “Les carrosses mantenen un nivell altíssim i únic”». Ràdio Capital, 16-05-2018. [Consulta: 20 abril 2019].
* ↑ Puntí, Joan «Paco Dalmau fa coral el pregó de les 50es Festes de Primavera de Palafrugell». El Punt Avui, 19-05-2012.
* 1 2 «Fons Paco Dalmau». Arxiu Municipal de Palafrugell. Arxivat de l'original el 22 de desembre 2015. [Consulta: 15 desembre 2015].
* ↑ Abarca, Puri «Santi Massaguer, pal de paller del periodisme». Revista de Girona, 282.

## Bibliografia

* FIGAROLA, David. Àlbum de records. El turisme. Vol. 4. Edicions Baix Empordà. Palafrugell. 2009.
* PIERA, Joan. MOLINAS, Lluís. Carnaval de carnavals. Recull històric de les Festes de Primavera de Palafrugell. Primer volum de 1963 a 1972. Palafrugell. 1997.
* PIERA, Joan. MOLINAS, Lluís. Festes de Primavera de Palafrugell. Carnaval de carnavals. Segon volum de 1973 a 1982. Palafrugell. 1998.
* PIERA, Joan. MOLINAS, Lluís. Festes de Primavera de Palafrugell. Carnaval de carnavals. Tercer volum de 1983 a 1990. Palafrugell. DL 1994.
* TURRÓ, Jordi. Àlbum de records. El paisatge. Vol.1. Edicions Baix Empordà. Palafrugell. 2006.
* TURRÓ, Jordi, BRUGUERA, Enric. COLL, Xevi. MAIMÍ, Lluís. Àlbum de records. Quatre fotògrafs empordanesos. Vol.2. Edicions Baix Empordà. Palafrugell. 2007.
* UNLAND, Annie. Àlbum de records. Hostes i hostals. Un segle d'hostatgeria a Palafrugell, Calella, Llafranc, Sant Sebastià i Tamariu (1875-1975). Vol. 3. Edicions Baix Empordà. Palafrugell. 2008.
* Crònica d'un any. 30è aniversari. 2012. Edicions Baix Empordà. Palafrugell. 2012.

## Enllaços externs

* Fons Paco Dalmau Arxivat 2015-12-22 a Wayback Machine. a l'Arxiu Municipal de Palafrugell